projecte-aina/catalan_government_crawling huggingface dataset:
Les convocatòries d'ajuts per a la incorporació de personal investigador postdoctoral al sistema català de ciència i tecnologia Beatriu de Pinós ( postdocBP ) es publiquen anualment al Diari Oficial de la Generalitat de Catalunya (DOGC).
Al web de l'AGAUR s'hi pot trobar tota la informació rellevant per a cada convocatòria, incloent els documents necessaris per presentar la sol·licitud.
Les persones candidates poden ser de qualsevol nacionalitat i edat, han de tenir entre 2 i 8 anys d'experiència postdoctoral i han de complir els requisits de mobilitat internacional i lectura de tesi que s'especifiquen en cada convocatòria.
Les institucions d'acollida beneficiàries del programa poden ser universitats, centres de recerca i fundacions hospitalàries del sistema català d'R+D+I. Tots els àmbits de recerca i desenvolupament tecnològic són elegibles.
Les sol·licituds s'han de presentar conjuntament entre la institució beneficiària (amb una persona investigadora responsable) i la persona candidata al contracte postdoctoral.
Consulta l'estat de les convocatòries
El personal investigador es pot incorporar a través del programa BP a universitats, centres de recerca, i fundacions hospitalàries del sistema català d'R+D+I.
Busca per paraula clau o àrea científica tots els grups de recerca catalans al Portal de la Recerca de Catalunya.
L'AGAUR es va comprometre amb als principis del C&C al desembre de 2011 i ha estat reconeguda amb el logo 'HR Excellence in Research' pel seu Pla d'Acció vers l'Estratègia de Recursos Humans.
Les institucions catalanes interessades en l'aplicació del HRS4R poden posar-se en contacte amb nosaltres a [EMAIL].
La Comissió Europea a través d'EURAXESS ha posat en marxa un aplicatiu informàtic per a remetre tota la documentació a l'" EURAXESS Rights Team" que anteriorment es feia pel correu [EMAIL] que es manté com un correu de consulta.
Per tenir accés a aquest aplicatiu cal configurar l'usuari a la intranet d' EURAXESS.
Fase inicial (adhesió al Charter&Code)
Cal enviar una carta del Rector o Director del centre a la Comissió Europea.
La carta no té cap formalitat específica i en podeu trobar exemples.
La Comissió Europea ha creat dos documents ( Template 1 i Template 2) per a treballar el Gap Analysis i l'Action Plan.
Primerament la organització ha d'identificar els " gaps " entre les seves pràctiques i els 40 principis del Charter&Code i establer un pla d'acció ( Action Plan ).
Tots els membres de l'organització.
Als 12 mesos d'haver notificat la adhesió al C&C i la voluntat d'implementar el HRS4R cal enviar un pla per a la primera avaluació.
Una versió pública del pla s'ha de publicar al web de la institució, en un lloc visible.
La CE estableix un un panell extern d'assessorament per a revisar el Gap Analisis i l'Action Plan.
Cada aplicació és avaluada per tres experts externs utilitzant el template A. Posteriorment l'avaluador responsable omple template B, que s'envia a l'entitat.
Els tres tipus d'avaluació poden ser:
Dos anys després que s'hagi aconseguit el segell, l'avaluació interina ha de tenir lloc i té dos aspectes:
Cinc anys després d'aconseguir el segell i tres anys després de l'Avaluació interina, les organitzación han d'enviar la revisió interna de l' Action Plan amb el Template 3.
Després aquesta revisió serà avaluada per un panell de revisors de la CE que posteriorment visitaran la institució.
Si l'avaluació es refusa la organització pot tornar a enviar l'Action Plan després de com a mínim dos anys basat en una revisió del Gap Analysis i l'Action Plan.
Llavors tornarà a ser revisat i auditat " in situ ".
Els experts utilitzaran el Template C per a avaluar la organització.
Les organitzacions que estan ben avaluades han de repetir la revisió interna als tres anys amb el mateix format que el punt 4.
Euraxess Rights vetlla pels drets i les obligacions dels investigadors i de les entitats contractants, proporcionant els mitjans per a garantir un mercat laboral obert i transparent per als investigadors a Europa basant-se en els sigüents principis:
La Carta Europea de l'Investigador ( The European Charter for Researchers) recull els principis i exigències generals que especifiquen el paper, les responsabilitats i els drets dels investigadors i de les entitats que els contracten o els financien.
Està adreçada a implementar el visat de recerca, la seguretat social i pensions.
El Codi de conducta per a la contractació d'investigadors ( The Code of Conduct for the Recruitment of Researchers ) s'adreça als principis i exigències generals que han de seguir les entitats que contracten investigadors, com ara la transparència del procés de contractació, la igualtat de tracte dels candidats, oferir condicions competitives, etc.
Per facilitar l'aplicació de la Carta Europea i el Codi de conducta (C&C), la Comissió Europea (CE) posa en marxa l'Estratègia de Recursos Humans per als Investigadors ( Human Resources Strategy for Researchers- HRS4R ).
Aquest mecanisme és una eina de suport per a incrementar la transparència de les condicions laborals i l'atractiu de les entitats de recerca que es posa en funcionament de manera voluntària.
La CE ofereix un segell d'excel·lència a les entitats que compleixin amb aquesta estratègia, seguint els passos següents:
La posada en pràctica és voluntària per part de les institucions interessades.
L'AGAUR es va comprometre amb als principis del C&C al desembre de 2011 i ha estat reconeguda amb el logo ' HR Excellence in Research ' pel seu Pla d'Acció vers l'Estratègia de Recursos Humans.
Les institucions catalanes interessades en l'aplicació del HRS4R poden posar-se en contacte amb nosaltres a [EMAIL]
Accedeix a les presentacions, els resultats de les enquestes i altres materials d'interès de la sessió online de benvinguda per als beneficiaris Beatriu de Pinós.
El passat 30 de juny va tenir lloc la sessió de benvinguda per als postdocs BP de la convocatòria 2018, que s'han incorporat a les institucions catalanes de recerca durant els darrers mesos.
A causa de la situació sanitària, la sessió es va realitzar de forma virtual.
Van participar 52 beneficiaris i l'equip del programa Beatriu de Pinós de l'AGAUR va explicar aspectes relacionats amb la gestió de l'ajut, els informes de justificació, i la comunicació i difusió dels resultats de recerca.
Els materials de la sessió estan disponibles en els següents enllaços:
The Barcelona Institute of Science and Technology (BIST) va iniciar el programa Mothers of Science al 2018, per reconèixer i donar suport a les investigadores que són mares, i que treballen per arribar a posicions de lideratge i fer avançar la recerca en el seu camp.
Dues investigadores postdoctorals BP han estat guardonades en la convocatòria de 2020 d'aquest programa.
The Barcelona Institute of Science and Technology (BIST) és una institució capdavantera de recerca multidisplinar que reuneix set centres de recerca catalans, per promoure les col·laboracions i esdevenir un referent global en la formació de talent investigador.
Els set centres de recerca són CRG, IBEC, ICFO, ICIQ, ICN2, IFAE i IRB Barcelona.
El programa Mothers of Science ofereix beques de suport i sessions de formació i mentoria per a reconèixer el seu paper com a investigadores i mares, i donar-les suport perquè esdevinguin pioneres en el seu camp d'expertesa.
Amb aquest programa, el BIST pretén pal·liar el biaix de gènere que existeix dins de la comunitat BIST entre el número de dones que són investigadores postdoctorals o associades (41%) i el percentatge de dones que lideren un grup de recerca (18%).
A l'edició 2020 d'aquest programa, dues investigadores que gaudeixen d'un ajut Beatriu de Pinós han estat seleccionades: Claire Morgan, investigadora postdoctoral al Centre de Regulació Genòmica i mare d'una filla de dos anys, i Ewelina Wajs, investigadora postdoctoral a l'Institut de Ciències Fotòniques i mare d'un fill de tres anys.
Des de l'equip BP de l'AGAUR els hi volem fer arribar la nostra enhorabona i les animem a continuar en la seva carrera cap al lideratge en ciència.
Avui, 17 de setembre de 2020, s'han concedit 60 nous ajuts Beatriu de Pinós a investigadores i investigadors amb experiència internacional i una trajectòria professional d'excel·lència, que desenvoluparan projectes de recerca en diferents àmbits del coneixement a Catalunya.
El Govern, mitjançant l' Agència de Gestió d'Ajuts universitaris i de Recerca (AGAUR), ha concedit 60 ajuts Beatriu de Pinós per a la contractació de personal investigador postdoctoral a les universitats, centres de recerca i fundacions hospitalàries de Catalunya.
Aquests ajuts permetran incorporar personal investigador altament qualificat i amb experiència internacional al sistema català de recerca.
La convocatòria està dotada amb un total de 8.658.000 euros.
Està finançada per la Secretaria d'Universitats i Recerca de la Generalitat de Catalunya i compta amb cofinançament europeu dins del programa Marie Sklodowska Curie – COFUND (Horizon 2020).
Els ajuts s'han concedit a 29 dones i 31 homes, de 17 nacionalitats diferents, que desenvoluparan durant tres anys un projecte de recerca en diferents branques del coneixement.
Tot i que el nombre d'ajuts concedits a dones és lleugerament inferior al d'homes, la seva taxa d'èxit ha estat molt destacada en aquesta convocatòria: de les 251 sol·licituds presentades el 40% corresponen a dones, però han obtingut el 48% del total d'ajuts.
Així, es consolida la tendència del programa Beatriu de Pinós d' oferir oportunitats per al desenvolupament professional de les investigadores, en un moment de la seva trajectòria en què sovint abandonen la carrera en recerca.
El personal investigador del programa Beatriu de Pinós rep de part de l'AGAUR suport i formació per ampliar les seves competències transversals i millorar les perspectives de carrera.
Per això, el programa promou les col·laboracions multidisciplinàries, especialment amb entitats del sector públic, per crear sinèrgies i millorar l'impacte de la recerca.
Consulteu la resolució de la convocatòria.
En relació a la situació emergència sanitària per la COVID-19, la Secretaria d'Universitats i Recerca, mitjançant l'Agència de Gestió d'Ajuts Universitaris i de Recerca (AGAUR), prorrogarà els ajuts per a la contractació dels programes de personal investigador novell (FI) i de personal investigador postdoctoral Beatriu de Pinós (BP).
Pròrroga dels contractes per la COVID-19
Benvingut a la pàgina web de l'AGAUR.
Hi trobaràs la informació i l'accés als tràmits que t'han d'ajudar a finançar la teva carrera universitària o la teva activitat de recerca.
Als apartats " Actualitat " o " El més consultat " trobaràs l'enllaç directe a temes que et poden interessar.
En el nostre 15è aniversari, el 2016, treballem per facilitar al màxim els tràmits en les beques i els ajuts universitaris i de recerca.
Durant aquests anys, l'AGAUR s'ha guanyat el reconeixement en l'àmbit de l'avaluació de la recerca.
També, la nostra àrea d'internacionalització promou projectes i intercanvis amb d'altres països en aquests àmbits.
Si necessites més informació que no trobes al web, t'animem a contactar amb nosaltres.
Si ets un dels més de 40.000 estudiants que anualment rep una beca gestionada per l'AGAUR, volem que ens mantinguis informats dels teus avenços, ja que ens sentim compromesos amb la teva carrera.
Ajuda'ns també a millorar amb els teus comentaris i suggeriments.
En el següent enllaç podreu trobar les mesures adoptades per l'AGAUR per donar compliment a la Instrucció 6/2020, de 30 de juny.
Per a qualsevol dubte o consulta que vulgueu fer, podeu enviar un correu electrònic a l'adreça [EMAIL]
D'acord amb el Reial decret 537/2020, de 22 de maig, pel qual es prorroga l'estat d'alarma declarat pel Reial Decreto 463/2020, de 14 de març, pel qual es declara l'estat d'alarma per a la gestió de la situació de crisis sanitària ocasionada per la COVID-19, us informem que amb efectes des del dia 1 de juny de 2020, el còmput dels terminis administratius dels actes i procediments derivats de la gestió de les convocatòries de beques i ajuts de l'AGAUR que haguessin quedat suspesos es reprendrà, o es reiniciarà, si així s'hagués previst en una norma amb rang de llei aprovada durant la vigència de l'estat d'alarma i les seves pròrrogues.
En els pròxims dies podreu consultar els nous terminis de cada tràmit a través de la pàgina web de l'AGAUR, accedint a la convocatòria corresponent.
Convocatòries en què els beneficiaris són universitats, centres de recerca i fundacions hospitalàries, que no tinguin fons FEDER (que van per SIFECAT 1420) i sempre que s'estableixi a la convocatòria.
Sí, però cal que la institució signi el conveni i us doni d'alta al BOGA amb el perfil de persona prioritzadora
Sí, els perfils de validadors, prioritzadors i gestors poden ser canviats per la persona que té el perfil d'administradora a la vostra institució.
Per canviar-la o incloure'n més, cal enviar aquest formulari signat per la persona representa legal per EACAT a un registre electrònic vàlid.
Per donar-la d'alta cal enviar aquest formulari signat per la persona representant legal mitjançant l'EACAT o un registre electrònic vàlid.
Podeu consultar què fa cada perfil aquí.
Cada convocatòria, en funció de les seves característiques, requereix uns perfils o uns altres.
Les persones amb perfil de validadores podran generar el document de confirmació de les sol·licituds que haurà de signar electrònicament amb el programa que faci servir habitualment.
La persona representant legal no té un perfil associat com a tal i no cal que accedeixi al BOGA.
Els validadors podran extreure el document de confirmació en pdf que serà el que signarà amb el programa que firmi habitualment.
Amb tot, si hi vol entrar, només cal que se la doni d'alta amb el perfil de validadora i/o prioritzadora.
Poseu-vos en contacte amb l'AGAUR [EMAIL] i tramitarem el canvi.
S'ha de revisar que la sol·licitud provisional sigui realment de la vostra entitat.
Si es detecta una errada en l'entitat d'adscripció, poseu-vos en contacte amb el personal de gestió de la convocatòria.
Atès que l'entitat és la beneficiària i responsable final de la sol·licitud, pot considerar que la sol·licitud provisional no s'adequa i la pot rebutjar (s'haurà de motivar).
En aquesta fase no es poden fer canvis en el contingut de les sol·licituds.
La sol·licitud provisional apareixerà com a inadmesa per "Incompliment de la base relativa a la presentació de sol·licituds" quan es publiqui la resolució d'inadmessos i desistits.
Atès que la publicació d'aquesta resolució no és immediata, es recomana a l'entitat posar-se en contacte amb la persona que ha presentat la sol·licitud provisional per explicar-li els motius del rebuig de la sol·licitud.
Consten els poders de la persona representant legal, les declaracions responsables i la relació de sol·licituds provisionals acceptades i rebutjades per part de l'entitat.
Aquest document és el que signa electrònicament el representant legal de l'entitat.
Si l'entitat és pública s'ha d'enviar a través de l' EACAT i si no ho és, es pot enviar per altres registres electrònics vàlids.
En qualsevol cas, s'ha d'enviar dins del termini establert a la convocatòria.
La normativa estableix que les entitats públiques s'han de relacionar a través d'EACAT, per tant, cal que demaneu l'accés per fer els tràmits corresponents.
Podeu consultar més informació en aquest enllaç.
Que les sol·licituds que hi constin quedaran fora de termini i no seguiran amb la tramitació del procediment de la subvenció.
Posa't en contacte amb el personal d'administració de la teva institució per explicar els passos a seguir.
Si tenen dubtes, estem a la seva disposició a través del correu [EMAIL]
Comprova la llista d'entitats que té el conveni signat aquí
L'entitat accedirà a BOGA, on trobarà les sol·licituds provisionals que s'han presentat per seguir amb la tramitació corresponent.
La sol·licitud provisional no cal signar-la, ni fer-la signar pel representant legal.
La signatura del representant legal es farà en el segon termini establert a la convocatòria, a través de la presentació del document de confirmació de presentació de sol·licituds.
Si encara és obert el termini de presentació de sol·licituds provisional, presenteu-ne una altra a través de tràmits gencat i es tramitarà l'última presentada.
La relació de sol·licituds provisionals rebutjades es farà pública a la resolució d'inadmesos.
Atès que l'entitat és la beneficiària, aquesta és la responsable final de la sol·licitud.
Es pot donar el cas que hi hagi alguna errada en el centre d'adscripció o que l'entitat consideri que no vol presentar aquella sol·licitud amb les característiques que té.
La mateixa resolució d'inadmeses especificarà la tipologia de recursos que es poden interposar i el termini que hi ha per fer-ho.
L'entitat ha de presentar el document de confirmació a un registre electrònic vàlid, dins de termini, perquè s'admeti a tràmit o les sol·licituds estaran fora de termini.
Justificació de subvencions i ajuts concedits per l'AGAUR.
En el següent enllaç a l'apartat de control financer de les subvencions i ajuts del portal Govern Obert es detalla la informació sobre les actuacions de control incloses en el Pla anual de controls de la Intervenció General, relacionades amb les subvencions concedides per la Generalitat de Catalunya.
En aquest apartat trobareu la informació a què fa referència l'article 15.1. a, b, c, d i e i 15.2 de la LTAIPBG.
Subvencions i ajuts públics en curs
Subvencions i ajuts públics atorgats
Data d'actualització: març de 2020.
Justificació de subvencions i ajuts concedits per l'AGAUR.
En el següent enllaç a l'apartat de control financer de les subvencions i ajuts del portal Govern Obert es detalla la informació sobre les actuacions de control incloses en el Pla anual de controls de la Intervenció General, relacionades amb les subvencions concedides per la Generalitat de Catalunya.
Per donar compliment al que estableix l'article 15.2 de la LTAIPBG, en aquest apartat es publicaran les retribucions de cadascun dels òrgans de direcció o administració de les persones jurídiques beneficiàries de subvencions i/o ajuts per un import superior a 10.000 euros.
En aquest apartat trobareu la informació a què fa referència l'article 11.1.a de la LTAIPBG.
En aquest enllaç trobareu el darrer pressupost d'ingressos i despeses de l'AGAUR aprovat pel Parlament de Catalunya, detallat per partides pressupostàries.
Bases d'execució del pressupost 2017
Bases d'execució del pressupost 2018 i 2019
En aquest apartat es publiquen les dades de l'execució del pressupost de despeses i d'ingressos de l'AGAUR.
Pressupost executat de l'exercici 2018
En aquest apartat es publica el document de liquidació anual d'ingressos i despeses del pressupost amb el detall per partides.
En aquest apartat es publica la informació relativa al compliment global d'aquests objectius referits al sector públic de la Generalitat, els informes emesos al respecte pel Ministeri competent en matèria d'Hisenda i per l'Autoritat Independent de Responsabilitat Fiscal (AIREF).
Podeu accedir a aquesta informació mitjançant aquest enllaç a l'apartat d' Anàlisi de les finances públiques del portal Govern Obert.
En aquest apartat trobareu la informació a què fan referència els articles 11.2 i 13.1 de la LTAIPBG.
En aquest apartat es publiquen les dades més rellevants dels béns i drets de l'AGAUR sobre el patrimoni immobiliari demanial i patrimonial de la seva propietat o respecte dels quals disposa de facultats de gestió i/o administració.
L'AGAUR no disposa de béns immobles amb valor especial.
Inventari de béns mobles amb valor especial
L'AGAUR no disposa de béns mobles amb valor especial.
En aquest apartat es publica informació econòmica sobre el patrimoni immobiliari demanial i patrimonial de béns propis adscrits i/o afectats prevista en els estats de despesa o ingressos del pressupost de l'exercici en curs.
Arrendaments d'immobles: l'AGAUR no és titular de cap bé de domini públic.
Adquisició d'immobles: actualment l'AGAUR no té previst adquirir cap tipus de bé immoble.
En aquest espai es publica informació sobre la creació i extinció de negocis jurídics subjectes a la legislació de patrimoni, formalitzats durant l'exercici o aquells que es troben en tramitació mitjançant procediments de concurs i subhasta.
Si l'apartat apareix buit significa que l'AGAUR no ha dut a terme ni està tramitant cap negoci jurídic del tipus assenyalat.
En aquest apartat trobareu la informació a què fan referència els articles 8.1.f i 14 de la LTAIPBG.
L'AGAUR, com a entitat de dret públic de la Generalitat de Catalunya, formalitza convenis de col·laboració amb l'Administració de la Generalitat, amb altres administracions públiques, i amb organismes especialitzats en matèria d'universitats i de recerca.
El Registre de convenis de col·laboració i cooperació és un instrument de publicitat i transparència on s'inscriuen tots els protocols, convenis i acords que la Generalitat de Catalunya signa amb entitats públiques i privades.
Podeu consultar els convenis signats per l'AGAUR accedint al següent enllaç del Registre de convenis de col·laboració i cooperació ( RCCC ) del portal Govern obert.
També podeu consultar la relació dels convenis vigents formalitzats per l'AGAUR en els darrers 5 anys.
Data d'actualització: abril de 2020.
En aquest apartat trobareu la informació a què fa referència l'article 12.1, 2, 3 i 5 de la LTAIPBG.
Es publiquen els instruments de programació i planificació estratègica general i sectorial de l'AGAUR de caràcter anual i plurianual.
En aquest apartat es publiquen els Plans d'Actuació que l'Agència publica periòdicament, els quals recullen els principals resultats del període anterior, així com els objectius del període en curs i les actuacions previstes per assolir-los.
Plans i programes dels òrgans i ens matrius
Els ajuts a la mobilitat internacional (MOBINT-MIF) s'adrecen als estudiants de les universitats de Catalunya que participen en programes de mobilitat internacional.
Aquests ajuts tenen per objecte contribuir al finançament de les despeses associades a la realització d'estades per estudis en altres països.
La convocatòria d'ajuts MOBINT-MIF estableix tres modalitats d'ajuts.
Modalitat A: estada acadèmica, amb reconeixement acadèmic, en el marc del programa Erasmus+ (Erasmus), adreçada a l'estudiantat de les universitats de Catalunya.
Modalitat B: estada acadèmica, amb reconeixement acadèmic, en el marc dels programes de mobilitat internacional, adreçada a l'estudiantat de les universitats de Catalunya.
Modalitat C: estada acadèmica, amb reconeixement acadèmic, en el marc del Programa de millora i innovació en la formació de mestres de les universitats de Catalunya.
En el marc de les relacions bilaterals en l'àmbit de l'Euroregió Pirineus Mediterrània, s'ha previst atorgar un ajut complementari per al foment i la promoció de la mobilitat adreçat a l'estudiantat de les universitats catalanes que cursi estudis en universitats de la regió francesa d'Occitània.
Per a poder sol·licitar aquests ajuts cal:
Si esteu interessats en realitzar una estada acadèmica amb reconeixement acadèmic, en una universitat d'un altre país, podeu adreçar-vos a les oficines de relacions internacionals de les universitats catalanes per tal d' informar-vos sobre tot allò relacionat amb l'estada acadèmica en la universitat estrangera a on vulgueu fer l'estada.